༄༅། །ཧེ་རུ་ཀ་མངོན་པར་འབྱུང་བའི་མན་ངག་
བཞུགས་སོ། །
༄༅༅། །སྲིད་པ་བཟུང་ཞིང་དྲི་མ་མེད། །རྣལ་འབྱོར་པས་ནི་དེ་ལྟར་བསྒོམ། །གཉིས་
མེད་ཡེ་ཤེས་ཉིད་དང་ཡང༌། །དེ་དང་འདྲ་བར་སྟོང་པར་འགྱུར། །བདག་ཉིད་ལ་ནི་གནས་པར་
བསྒོམ། དེ་ལ་བརྟུལ་ཞུགས་བཤད་པ་མེད། །ཕྲེང་བ་དང་ནི་སྔགས་ཀྱང་མེད། །གཟུངས་དང་
སྦྱིན་སྲེག་ལས་མེད་དེ། །སྤྲོ་དང་ཆོ་གའི་བྱ་བ་མེད། །ལག་པ་ཕྱག་རྒྱའི་སྦྱོར་བ་དང་། །གཡོན་
བསྐུམ་གཡས་བརྐྱང་ལ་སོགས་མེད། །དཔའ་བོ་ཆེན་པོ་དངོས་པོ་བཟུང༌། །ཞེས་པ་སྟེ་སྲིད་པ་
བཟུང་བ་ནི། འདིས་སེམས་ཅན་བཟུང་སྟེ་གནས་པའོ། །གཉིས་མེད་ཡེ་ཤེས་ནི་ལམ་དུས་
ཀྱིའོ། །དེ་དང་འདྲ་བར་ནི། རྒྱུ་དུས་ཀྱི་ཡེ་ཤེས་དང་འདྲ་བར་བཟུང་། རྒྱུད་ཀྱི་རིམ་པ་ནི། དེ་
ནས་གསང་བ་ཐམས་ཅད་ཀྱི། །རྩེ་བའི་སྟོན་མོ་ལས་འདུས་པ། །རང་གིས་ཡང་དག་ཤེས་པ་
ནི། །གཉིས་མེད་ཡེ་ཤེས་རྣལ་འབྱོར་རྣམས། །ཤ་དང་ཆང་དང་ལྡན་པ་ལ། །སྟོན་མོ་སྣ་ཚོགས་
ཀྱིས་ནི་འགྲུབ། །སྐལ་ལྡན་བཟང་པོའི་ལོངས་སྤྱོད་ཀྱིས། །ཚེ་ནི་དམ་པ་འགྲུབ་པར་འགྱུར། །
སྐྱེས་དང་བུད་མེད་ལུས་སོན་ཏེ། །རྟག་ཏུ་རིན་པོ་ཆེ་རྣམས་སྡུད། དེ་ཕྱིར་བླ་མེད་དཀོན་མཆོག་
གསུམ། །ཤེས་པར་བྱས་ཏེ་འགྲུབ་པར་འགྱུར། །ཀ་བ་གཅིག་དང་སྒོ་དགུ་དང༌། །སྐུད་པ་
གསུམ་དང་ལྷ་ལྔ་ནི། །ཐམས་ཅད་གཉིས་མེད་རྣལ་འབྱོར་གྱིས། །རབ་ཏུ་འགྲུབ་པར་ཐེ་ཚོམ་
མེད། །པད་མ་བཞི་དང་འཁོར་ལོ་ཆེ། །དེ་བཞིན་དངོས་གྲུབ་ཀུན་གྱི་གཞི། །སངས་རྒྱས་བྱེ་
བས་ལེགས་པར་གསུངས། །དཔའ་བོ་བྱེ་བ་རྣམས་ཀྱིས་ཀྱང༌། །ཞེས་གསུངས་ཏེ། ཤ་དང་
ཆང་ལ་སོགས་པའི་དཔའ་བོའམ། དཔའ་མོའི་སྟོན་མོ་སྣ་ཚོགས་ཀྱིས་ཚེ་སྒྲུབ་པ་ནི། རྟག་ཏུ་
ཡོན་ཏན་རིན་པོ་ཆེ་རྣམས་སྡུད་པས་རང་དཀོན་མཆོག་གསུམ་གྱིས་རྒྱུད་བྱིན་གྱིས་བརླབ་
དགོས་པའི་ཕྱིར་རོ། །ཀ་བ་གཅིག་པ་ནི་སྒལ་ཚིགས་སོ། །སྒོ་དགུ་ནི་བུ་ཁ་དགུའོ། །སྐུད་པ་
-473-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསུམ་ནི་རྩའི་གཙོ་མོ་གསུམ་མོ། །ལྷ་ལྔ་ནི་རང་དང་ཕོ་བྲང་བཞིའི་ལྷའོ། །ཐམས་ཅད་གཉིས་
མེད་ནི་ཐམས་ཅད་ཐབས་དང་ཤེས་རབ་གཉིས་སུ་མེད་པར་སྙོམས་པར་འཇུག་པའོ། །པད་མ་
བཞི་ནི། ལྟེ་བ་སྤྲུལ་པའི་འཁོར་ལོ་ནས་སྤྱི་བོའི་བར་རོ། །འཁོར་ལོ་ཆེ་ནི། དེ་རྣམས་ཀྱི་ལྷ་
ཚོགས་སོ། །དེ་བཞིན་ནི་ངག་སྔགས་ཀྱི་རྣལ་འབྱོར་ལ་སོགས་པ་འདིའི་རྣལ་འབྱོར་ལྷག་མ་སྟེ་
སྔགས་ལ་སོགས་པའི་དངོས་གྲུབ་ཀྱི་རྟེན་དུ་གྱུར་པ་རྣམས་སོ། །
སྔགས་ཀྱི་རིམ་པ་ནི། རང་བྱུང་སྤྲོ་བར་བྱེད་པ་པོ། །དགག་པ་ཉིད་དུ་བྱས་པ་མེད། །
བདག་ཉིད་ངེས་པར་མཆོད་པར་བྱ། །དབུས་ཀྱི་གནས་སུ་ཐིག་ལེ་བསྒོམ། །བརྒྱ་ཡི་ཕྱེད་ཀྱིས་
རྣམ་པར་བརྒྱན། །ཞེས་པ་དང་། རྟག་ཏུ་བསྒོམ་བཟླས་བྱས་པ་ཡིས། །ཇི་སྲིད་ལུས་ཀྱི་སྒུལ་
བསྐྱོད་དང་། །ངག་གི་སྨྲ་བ་ཐམས་ཅད་ནི། །དེ་ཉིད་སྔགས་དང་ཕྱག་རྒྱ་སྟེ། །དཔའ་ལྡན་ཁྲག་
འཐུང་གོ་འཕང་གནས། །ཞེས་ཏེ། དེ་རང་བྱུང་ནི་ཡེ་ཤེས་ཀྱི་རླུང་ངོ༌། །སྤྲོ་བར་བྱེད་པ་ནི་འདི་ལ་
བརྟེན་ནས་རླུང་སྐྱེ་བས་དེ་སྤྲོ་བར་བྱེད་པའོ། །འགག་པ་ཉིད་བྱས་པ་མེད་པ་ནི་བཙན་ཐབས་
ཀྱི་སྦྱོར་བ་འགག་པ་ཉིད་དུ་བྱས་པ་མེད་པ་སྟེ། བྱས་ཀྱང་རྒྱུན་འགག་མི་ནུས་པའི་ཕྱིར་རླུང་
རེངས་ལ་སོགས་པའི་ཉེས་པ་བསྐྱེད་པའི་ཕྱིར་རོ། །དེའི་ཕྱིར་ཆེད་དུ་དགག་པ་མ་བྱས་པར་
ལྷུན་འགྲུབ་ཏུ་འབྱུང་འཇུག་གི་སྲོག་རྩོལ་རྡོ་རྗེའི་བཟླས་པས་བདག་ཉིད་ངེས་པར་མཆོད་ཅིང་།
དགྱེས་པར་བྱའོ། །
ཇི་ལྟར་ན། བརྒྱ་ཕྱེད་ཅེས་པ་ཨཱ་ལི་ཀཱ་ལི་སྟེ། རླུང་ནང་དུ་འཇུག་པའི་ཚེ་ཨཱ་ལི་ཟླ་བ་
བདུད་རྩིའི་ཆུ་རྒྱུན་སྤྱན་དྲངས་ཏེ། གནས་པའི་ཚེ་སངས་རྒྱས་ཐམས་ཅད་ཀྱི་ཐིག་ལེ་རང་གི་
སྙིང་ཁའི་མི་ཤིགས་པའི་ཐིག་ལེ་ལ་ཐིམ་ནས་དམ་ཚིག་པ་དང་ཡེ་ཤེས་པ་གཉིས་སུ་མེད་པར་
གྱུར་པ་ལུས་སེམས་བདེ་བ་ཆེན་པོ་དང་། རྣམ་པར་མི་རྟོག་པའི་ཡེ་ཤེས་ཀྱིས་ཚིམ་པར་འགྱུར་
བས་སོ། །རྟག་ཏུ་བསྒོམ་བཟླས་ཞེས་སོགས་ནི། རླུང་སྔགས་ཀྱི་དེ་ཁོ་ན་ཉིད་གཉུག་མ་ལྷན་
-474-

སྔགས་ལ་འཇུག་པའི་སྒོ་ལས། ཧེ་རུ་ཀ་མངོན་འབྱུང་གི་ཆོས་སྐོར་བཞུགས། ༦༨༽
ཅིག་སྐྱེས་པ་དང་། དེ་ཡང་བསམ་མི་ཁྱབ་ཀྱི་སྒོ་ནས་ཉིན་མཚན་རྟག་ཏུ་ལྷུན་གྲུབ་ཀྱི་བཟླས་
བརྗོད་བྱས་པས་ཆུ་དྲང་པོར་སོང་བ་མྱུར་དུ་རྒྱ་མཚོར་འཇུག་པ་ལྟར་དབུ་མར་ངེས་པར་གནས་
པར་འགྱུར་ལ། དེས་ན་ལུས་ཀྱི་སྒུལ་བསྐྱོད་ཐམས་ཅད་རླུང་འཛིན་པའི་ཕྱག་རྒྱ་དང༌། ངག་གི་
སྨྲ་བ་ཐམས་ཅད་ཡིད་སྐྱོབ་པའི་སྔགས་སུ་འགྱུར་ཏེ། རླུང་ལ་དབང་ཐོབ་པས་རྡོ་རྗེས་ཟླ་མཚན་
འཐུངས་ནས་ཉི་ཟླ་དབྱེར་མེད་པའི་གོ་འཕང་ལ་གནས་པར་འགྱུར་རོ། །
གསང་བའི་རིམ་པ་ནི། བུད་མེད་རྣམས་ཀྱིས་ཡོངས་བསྐོར་ནས། །ཇི་ལྟར་བདེ་བར་
ལོངས་སྤྱད་ཅིང༌། །སངས་རྒྱས་ལ་དབུལ་མཆོད་པར་བྱ། །དངོས་གྲུབ་ཐོབ་པར་བཅོམ་ལྡན་
གསུངས། །དཔལ་ལྡན་རྡོ་རྗེ་བཅོམ་ལྡན་ལ། །མགོ་ལ་ཐལ་མོ་སྦྱར་ནས་ནི། །གཏོར་མའི་ཆོ་
ག་ཀུན་གྱིས་མཆོད། །གཡས་དང་གཡོན་པའི་ལག་གཉིས་ཀྱིས། །འགྱིང་དང་བཅས་པས་
གར་བྱའོ། །རྣལ་འབྱོར་མ་ནི་ཀུན་ལ་མཆོད། །བསོད་ནམས་ཆེན་པོ་གསོག་པ་ཡིན། །དེ་ལྟར་
མཆོད་པ་ཙམ་གྱིས་ནི། །ཡང་དག་དངོས་གྲུབ་རིམ་པས་ཐོབ། །གང་ཞིག་ཕྱག་རྒྱ་ཆེམི་མཆོད། །
དེ་བཞིན་གཤེགས་པ་ལ་མཆོད་པ། །ལོག་པར་ཡོངས་སུ་ངལ་བ་སྟེ། །དེ་ཉིད་འབྲས་བུ་ཐོབ་
མི་འགྱུར། །གལ་ཏེ་བདག་ཉིད་དངོས་གྲུབ་འདོད། །མཆོད་པའི་མཆོད་པས་དཔའ་འོང་དཔའ། །
གང་ཞིག་ཕྱག་རྒྱ་ཆེ་ལ་སྡང༌། །འདོད་པའི་དོན་ཀུན་སྒྲུབ་པའོ། །སྐྱེ་བ་སྟོང་ཕྲག་དུ་མ་རུ། །བྱོལ་
སོང་སྐྱེ་གནས་སྐྱེ་བར་འགྱུར། །དཔལ་ལྡན་ཁྲག་འཐུང་ཇི་ལྟ་བར། །ཡུལ་དུ་ངེས་པར་གནས་
པ་སྟེ། །གཏུམ་མོ་སྦོམ་མོའི་གནས་དག་ལ། །དེ་ཡི་ཡུལ་དུ་རབ་ཏུ་བརྟག། དེ་ཡི་ཡུལ་དུ་འགྱུར་
བ་སྟེ། །གང་ཡང་འདི་ཡི་གཉེན་ཡིན་ནོ། །གང་དུ་དེ་མཚོན་རྣལ་འབྱོར་པ། །འདོད་པའི་དོན་
ཀུན་སྒྲུབ་པ་པོ། །དེ་ལ་དགྲ་ཡི་འཇིགས་པ་མེད། །དུས་མིན་འཆི་བར་མི་འགྱུར་རོ། །མྱ་ངན་
ངན་འགྲོའི་འཇིགས་པ་མེད། །དུས་མིན་འཆི་བར་མི་འགྱུར་རོ། །རྟག་ཏུ་ཕྱག་རྒྱ་མཆོད་པར་
བྱ། །བསོད་རྣམས་ལའང་འབད་པ་ཡིས། །དེར་གནས་དཔའ་བདག་བདག་ཏུ་གནས། །གུས་
175-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པས་མཆོད་པ་བཞེས་ནས་ནི། །རྣལ་འབྱོར་ཆེན་པོ་ཡིད་བཞིན་དུ། །གཞན་དུ་མཆོད་པ་བྱ་མིན་
ཏེ། །ཡོངས་ལ་དོན་མེད་གྱུར་བཟང་མོ། །རྣལ་འབྱོར་གཞན་ལ་བརྟེན་པ་ནི། །འཚོ་བའི་དོན་
གྱི་རྒྱུ་ཙམ་སྟེ། །དེ་ཡིས་འབྲས་བུ་མི་འཐོབ་བོ། །
དཔའ་བོས་ཡོངས་སུ་བཟུང་བྱས་ནས། །རྩོད་ལྡན་དུས་སུའང་དངོས་གྲུབ་ཐོབ། །
དཔའ་བོ་གང་ཞིག་ཕྱག་རྒྱ་དམན། །སྒྲུབ་པོ་མཆོད་པར་བྱེད་པ་ནི། །ཕུབ་མ་བརྡུང་དང་
མཚུངས་པ་སྟེ། །ས་སེངས་བུ་ནི་རྣལ་འབྱོར་ལ། །ཆོམ་པོ་འབྱུང་བར་འགྱུར་བ་ཡིན། །དཔལ་
ལྡན་ཁྲག་འཐུང་རྣལ་འབྱོར་ལ། །བདག་ཉིད་མཆོད་པར་བྱེད་པ་ལ། །གྲོལ་བའི་ལམ་ནི་རྣམ་
པར་སྟེར། །དཔལ་ལྡན་ཁྲག་འཐུང་རྣལ་འབྱོར་ལ། །བདག་གིས་བཟུང་བ་བྱས་ནས་ནི། །གང་
ཞིག་འཁྲིག་པ་མི་བསྟེན་པ། །ཤི་ནས་ངུ་འབོད་འགྲོ་བར་འགྱུར། །དེ་ལ་སྐྱོབ་པ་མེད་པ་ཡིན། །
རྣལ་འབྱོར་མེད་པ་རྣལ་འབྱོར་ཆོས། །ཕྱག་རྒྱ་ལ་ནི་བགྲོད་གྱུར་དང༌། །ཡེ་ཤེས་མེད་པར་ཡེ་
ཤེས་ཚུལ། །དམྱལ་བར་འགྲོ་བར་ཐེ་ཚོམ་མེད། །དཔའ་བོ་ཐོད་པའི་ཕྲེང་བ་ཅན། །དེ་བཞིན་སྐུ་
ལུས་དཀར་པོ་སྟེ། །སངས་རྒྱས་ནོར་བུའི་གཙུག་ཏོར་ཅན། །རྡོ་རྗེ་ཕག་མོ་གཡོན་དུ་བྱ། །དེ་ཡི་
ཁ་དོག་མཚོན་ཆ་འཛིན། །ཐོད་པ་གདན་གཅིག་པ་དག་པའོ། །ས་དང་ནམ་མཁའ་ཉིད་དག་
དང༌། །གཉིས་པ་དག་དང་བཞི་པ་ནི། །དཔལ་ལྡན་ཁྲག་འཐུང་ཕྱག་ན་བསྣམས། །རྡོ་རྗེ་ཕག་
མོ་གསུམ་པ་ཡིན། །འགྲོ་བ་ཀུན་ནི་དེ་ལྟར་གནས། །ལྷ་དང་ལྷ་མིན་མིར་བཅས་རྣམས། །ས་
ནི་ཐམས་ཅད་གདན་བྱས་པ། །དེ་ནས་ལས་ནི་བརྩམ་པར་བྱ། །དེ་ནས་ལས་མཆོག་དམ་པ་
དག། དཔའ་བོ་གཉིས་མེད་རྣལ་འབྱོར་དག། རྟག་ཏུ་འཁྱུད་པས་གསང་མཆོད་བྱ། །རྣལ་
འབྱོར་མ་རྣམས་མཆོད་སྟེར་རོ། །སྒྲུབ་པ་པོས་ནི་ནུབ་ཀུན་ཏུ། །དེ་ནས་ཕོ་ཉ་མཆོད་པར་བྱ། །
ཤ་ཟའི་རྩ་བ་ཁར་བཅུག་སྟེ། །ཇི་ཙམ་འདོད་པ་དེ་ཙམ་དུ། །རྟགས་ཀྱི་ལས་སུ་འགྱུར་བ་སྟེ། །
ས་ཡི་ལྕུག་མ་ཏིལ་མར་བཙོས། །རྐང་པའི་མཐིལ་ལ་བྱུག་པར་བྱ། །རྟགས་ནི་ལྡང་བར་འགྱུར་
-476--

སྔགས་ལ་འཇུག་པའི་སྒོ་ལས། ཧེ་རུ་ཀ་མངོན་འབྱུང་གི་ཆོས་སྐོར་བཞུགས། ༦༨༽
བ་ཡིན། །རོ་ཧི་ནི་དང་རྟ་ཡི་དྲི། །འདི་རྣམས་ཆ་ནི་མཉམ་བྱས་ཏེ། །ཨརྒའི་ལོ་མར་བཏགས་
ནས་ནི། །ལིང་ག་ལ་ནི་བསྒྲུབས་བྱས་ན། །ཇི་ཙམ་ཚད་དུ་འདོད་པ་རུ། །དེ་ཙམ་ཚད་དུ་གྱུར་པ་
ཡིན། །མྱུར་དུ་ཆུ་ནི་དྲོན་མོ་ཡིས། །བསྐུས་ན་སྔ་ཁོ་བཞིན་དུ་འགྱུར། །པད་མ་དཀར་པོ་གེ་སར་
དང༌། །སྦྲང་རྩི་དག་དང་བཏགས་ནས་ནི། །ལྟེ་བ་ལ་ནི་བསྐུས་ན་ནི། །རྟགས་ནི་བརྟན་པར་
འགྱུར་བ་ཡིན། །པད་མ་དཀར་བའི་གེ་སར་དང་། །ཏིལ་ནི་དཀར་པོ་རྣམས་དང་ནི། །མ་ཧེའི་
མར་ནི་མ་བསྐོལ་དང༌། །དཔའ་བོ་གཅིག་པའི་རྩ་བ་དང་། །སྦྲང་རྩི་ལྷན་ཅིག་བཏགས་ནས་
ནི། །ལྟེ་བ་ལ་ནི་བསྐུས་ན་ནི། །ཇི་སྲིད་རྟགས་ནི་འགྱེལ་མི་འགྱུར། །རྡུལ་དང་ཡུང་བ་གཉིས་
བླངས་ཏེ། །བ་ཡི་དར་བ་བྲེ་དོ་ནི། །ཇི་སྲིད་བྲེ་གང་གྱུར་ཚད་དུ། །དེ་སྲིད་སྐོལ་བར་བྱ་བ་ཡིན། །
དེ་ལྟར་བཏུང་བ་བྱ་བ་ནི། །ཉི་མ་བདུན་གྱིས་རྫོགས་པར་འགྱུར། །བཅུད་ལེན་སྦྱོར་བ་ཡང་
དག་ལྡན། །དཔའ་བོ་ཡིས་ནི་གསུངས་པའོ། །
བྱིའུ་མཆིལ་པ་བླང་བྱ་སྟེ། །ཕྱེ་མ་ཞིབ་མོར་བྱས་པ་དང༌། །རང་དབང་ཡང་དག་ལྡན་
བྱས་ཞིང་། །དབང་དུ་བྱེད་པའི་མཆོག་ཡིན་ནོ། །རྡོ་རྗེ་ཕག་མོ་ཟླ་བྱས་ཏེ། །ཡིད་ནི་གང་དང་
གང་གནས་པའི། །ལན་ཅིག་བཟླས་པས་སྡིགས་མཛུབ་ནི། །ལག་པ་གཡོན་པ་བསྐོར་བྱས་
ཏེ། །གང་དང་གང་ལ་བསམ་པ་སྟེ། །འཚོ་བ་གོས་དང་གསེར་དང་ནི། །བཟའ་བའི་ཟས་དང་
བཏུང་བ་དག། དེ་དག་ཐམས་ཅད་བླངས་ནས་ནི། །སྔགས་པས་ཁྱིམ་ནི་ཡོངས་སུ་དགང༌། །
ཁྲག་དང་རང་བྱུང་གཅིག་བྱས་ཏེ། །སྒྲུབ་པོ་རིག་པས་ལན་བདུན་བཟླས། །དེས་ནི་མེ་ལ་
བསྲེགས་བྱས་ན། །རེག་པས་སྐྱེས་བུ་འཇུག་མི་འགྱུར། །ལན་ཅིག་བཟླས་པའི་རིག་པ་
འདིས། །ཆུས་ནི་ཡོངས་སུ་ཐར་བར་བྱེད། །དེ་ལྟར་སེམས་ཅན་གང་གང་གི། རང་བྱུང་དང་ནི་
རང་གི་ཁྲག། སྐུད་པས་སྦགས་ཏེ་འཆིང་བར་བྱ། །ལན་གསུམ་བཟླས་པ་ཙམ་གྱིས་ནི། །དེ་
གཟུགས་འཛིན་པར་ཐེ་ཚོམ་མེད། །ཀུན་ཏུ་ཆུ་ཡིས་གྲོལ་བར་འགྱུར། །བལྟས་པས་བུད་མེད་
-477-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཟུགས་བཟང་དང༌། །རྒྱལ་པོ་ཆེན་པོ་ས་བདག་དང༌། །སྒྲུབ་པོས་མཐོང་དང་མ་མཐོང་དང༌། །
ཐམས་ཅད་འགུགས་པར་འགྱུར་བ་སྟེ། །ལན་བདུན་མངོན་པར་སྔགས་བྱས་ནས། །མཚན་མོ་
འོད་འགྱུར་མདའ་ཤུགས་ལྟར། །ཉི་མ་བདུན་ན་ཐེ་ཚོམ་མེད། །མ་ལུས་གདོང་གཉིས་འདུས་
བྱས་ཏེ། །རྟོག་པ་མེད་པའི་ཤེས་རབ་ཆེ། །སྔགས་དང་རྒྱུད་ཀྱི་ཚུལ་གཉིས་ཀྱིས། །གང་དག་ཇི་
ལྟར་རྙེད་པ་ལ། །ཡིད་ཀྱིས་གུས་པར་མཆོད་པར་བྱ། །གཉིས་དང་གཉིས་མེད་རྣལ་འབྱོར་
བདག། ཁྱུང་གི་གདོང་བཞིན་བཏུང་བར་བྱ། །རིགས་ལྔ་གཅིག་ནི་ཡང་དག་འགྲུབ། །སྟོན་མོ་
བཟང་པོ་བཟའ་བར་བྱ། །རྟག་ཏུ་ནུབ་མོ་རྒྱ་ཆེ་བའི། །མཆོད་པ་བྱ་ཞིང་བརྩོན་པར་བྱ། །གནས་
དེར་མེ་ཡི་ལས་ཀྱིས་ནི། །རྒྱུ་དང་མི་རྒྱུ་དཀྲུག་པར་བྱ། །རྣལ་འབྱོར་གང་གིས་མེ་ཏོག་གནས། །
སྒྲུབ་པ་ཐམས་ཅད་སྤངས་ན་ཡང༌། །ཕྱུགས་ཀྱི་རྣལ་འབྱོར་མཆོག་ཏུ་འགྲུབ། །དམན་པ་འབྲིང་
དང་མཆོག་རྣམས་ནི། །ལྕེ་སྤྱང་གཉིས་སྐྱེ་མིག་ཆེན་དང༌། །ཁྲུང་ཁྲུང་པ་ར་ཁྲ་དང་ནི། །ཕོ་རོག་
འུག་པ་བྱ་རྒོད་དང༌། །དགང་བླུགས་ཀུན་གྱི་བྱེ་བྲག་གིས། །མཁའ་འགྲོ་མ་ལ་གཏོར་མ་སྦྱིན། །
མཆོག་དང་དམན་པའི་དངོས་གྲུབ་སྟེར། །རྫས་དེ་ལས་བྱུང་དངོས་གྲུབ་སྐྱེ། །དེ་བཞིན་མཐོང་
དང་རེག་པ་དང༌། །རྟག་ཏུ་འོ་དང་འཁྱུད་པ་དང༌། །སྦྱོར་བའི་གནས་